সুকান্ত ভট্টাচার্যের "রানার" কবিতার প্রথম স্তবকটি নিচে দেওয়া হল। একটি সংক্ষিপ্ত বিশ্লেষণ লেখ। 

রানার ছুটেছে তাই ঝুম্‌ঝুম্ ঘন্টা বাজছে রাতে
রানার চলেছে খবরের বোঝা হাতে,
রানার চলেছে, রানার!
রাত্রির পথে পথে চলে কোনো নিষেধ জানে না মানার।
দিগন্ত থেকে দিগন্তে ছোটে রানার—
কাজ নিয়েছে সে নতুন খবর আনার।
রানার কবিতায় কবি সুকান্ত ভট্টাচার্য রমজীবী মানুষের জয়গান গেয়েছেন।

রানার বা ডাক হরকরা মানুষের কাছে চিঠি পৌঁছে দেয়। দিগন্ত থেকে দিগন্তে ছুটে, এক গ্রাম থেকে অন্য গ্রামে গিয়ে চিঠিপত্র গন্তব্যস্থলে, নিজ নিজ ঠিকানায় পৌঁছে দেয়। আর সেই জন্য রানারের যাত্রা শুরু হয় রাত্রি বেলায়। পিঠে এক বস্তা বোঝাই করা চিঠি, হাতে ঘন্টা বাঁধা বল্লম, আর সেই গতিমান রানারের ঘন্টার আওয়াজ রাত্রি ভেদ করে এগিয়ে চলেছে। রানার কোন নিষেধ মানেনা, সে এই অস্বাভাবিক সময়েও কাজ করে চলে। তার কাজ একটাই—মানুষের কাছে সুখ-দুঃখের, হাসি-কান্নার, প্রেম-বিরহের খবর পৌঁছে দেওয়া। সংবাদবাহক হিসেবে তার দায়িত্ব গুরুত্বপূর্ণ এবং রানার সেই কর্ম অতি গুরুত্ব সহকারে পালন করে।